Twee by matriekafskeid in Kaapstad doodgeskietArgieffoto: Kent Williamson Twee mans, onderskeidelik 34 en 41 jaar oud, is Vrydagaand by ŉ matriekafskeid in Philippi, Kaapstad, doodgeskiet. Die twee mans het by die geleentheid in Knoleweg opgedaag om ŉ skolier af te laai, het kapt. FC van Wyk, woordvoerder van die polisie, Sondag gesê. “Toe hulle wegry, het ŉ onbekende man verskeie skote op die motor gevuur. Albei slagoffers is op die toneel dood.” Die polisie ondersoek alle moontlikhede en die motief vir die skietery vorm tans deel van die ondersoek, het hy bygevoeg.